Изх.№25-00-30/11.03.2025г.

ДО

ОБЩИНСКИ СЪВЕТ

ГР. РУДОЗЕМ

ДОКЛАДНА ЗАПИСКА

**от**

**инж. Недко Фиданов Кулевски–кмет на община Рудозем**

ОТНОСНО: Намерение за кандидатстване на Община Рудозем с проектно предложение „Основен ремонт на ул. „Любен Каравелов“ в кв. „Възраждане“, гр. Рудозем“ и ул. „Снежанка“, с. Чепинци, община Рудозем“по Интервенция „Н.Г.6 - Инвестиции в основни услуги идребни по мащаби инфраструктура в селските райони” от Стратегически план за развитие на земеделието и селските райони на Република България за периода 2023-2027 г.

 **УВАЖАЕМИ ГОСПОДИН ПРЕДСЕДАТЕЛ,**

 **УВАЖАЕМИ ДАМИ И ГОСПОДА ОБЩИНСКИ СЪВЕТНИЦИ,**

По Стратегическия план за развитие на земеделието и селските райони на Република България за периода 2023-2027 г. е обявена процедура чрез подбор на проектни предложения по интервенция „II.Г.6 - Инвестиции в основни услуги и дребни по мащаби инфраструктура в селските райони” от Стратегическия план за развитие на земеделието и селските райони на Република България за периода 2023-2027 година.

1. Основна цел, очаквани резултати и принос към специфичните цели:

Цели на интервенцията:

* Насърчаване на социалното приобщаване, намаляването на бедността и икономическото развитие в селските райони.
* Подобряване на транспортната свързаност и достъпност, както между населените места на териториите на селските райони, така и между селата и градовете.
* Създаване на оптимална жизнена среда в селските райони чрез подобряване на уличната мрежа, и подобряване на свързаността на жилищни и промишлени зони с пътната артерия.
* Осигуряване на добра социална среда за живот в селските общини в страната, чрез подобряване и облагородяване на публичните пространства за спорт и отдих.

 **Очаквани резултати от прилагане на интервенцията:**

 Намаляване на съществуващите различия между селските и градските райони.

 Устойчиво социално-икономическо развитие на селските райони.

 С предоставянето на фокусираната подкрепа ще се създаде, подобри или разшири малка по мащаби инфраструктура в селските райони. По този начин подкрепата ще допринесе до ограничаването на диспропорциите в териториалното разпределение на населението и обезлюдяването на селските райони.

 Населените места в селските райони в България ще станат привлекателни за бизнеса и за живеене, чрез поддържането и стимулирането на тяхното икономическо, социално и културно развитие, изграждане на липсващата или рехабилитация на съществуващата публична техническа инфраструктура, транспортни и комуникационни връзки.

 **Принос към специфични цели:**

 S08 Насърчаване на заетостта, растежа, равенството между половете, включително участието на жените в селскостопанската дейност, социалното приобщаване и местното развитие в селските райони, включително кръговата биоикономика и устойчиво горско стопанство.

1. Допустими дейности/ннвестиции:
2. Строителство, реконструкция и/или рехабилитация на линейна публична инфраструктура:
	1. Строителство, реконструкция и/или рехабилитация на нови и съществуващи улици и тротоари и съоръженията и принадлежностите към тях;
	2. Строителство, реконструкция и/или рехабилитация на нови и съществуващи общински пътища и съоръженията и принадлежностите към тях;
	3. Изграждане, реконструкция и/или рехабилитация на водоснабдителни системи и съоръжения в агломерации с под 2000 е. ж. в селските райони.
3. Площи за широко обществено ползване и спорт:
	1. Изграждане и/или обновяване на площи за широко обществено ползване, предназначени за трайно задоволяване на обществените потребности от общинско значение;
	2. Изграждане, реконструкция, ремонт, оборудване и/или обзавеждане на спортна инфраструктура.
4. Сградна публична инфраструктура:
	1. Реконструкция, ремонт, оборудване и/или обзавеждане на общинска образователна инфраструктура с местно значение в селските райони;
	2. Реконструкция, ремонт, оборудване и/или обзавеждане на общински сгради, в които се предоставят обществени услуги, с цел подобряване на тяхната енергийна ефективност, вкл. и дейности за производство на енергия от възобновяеми енергийни източници за собствени нужди;
	3. Реконструкция, ремонт, реставрация, закупуване на оборудване и/или обзавеждане на обекти, свързани с културния живот.
5. Териториален обхват:
6. Заявленията за подпомагане се изпълняват на територията на общини от селските райони, съгласно Приложение № 1 към Условия за кандидатстване.
7. Заявленията за подпомагане за дейността по водоснабдителни системи, са допустими само в агломерации под 2000 е. ж., посочени в Приложение № 2 към Условия за кандидатстване.
8. Общ размер на безвъзмездната финансова помощ по интервенцията:

Максималният размер на безвъзмездната финансова помощ по интервенцията е определен за всеки кандидат, съгласно Приложение № 3 „Списък с бюджети съгласно Методика за определяне на гарантирани бюджети за общините в обхвата на дефиницията за селски райони“. Предвидените средства за община Рудозем за целия програмен период са общо 4 110 345,11 лв. Максималният размер на БФП е в размер 100% от общия размер на допустимите за финансово подпомагане разходи за проекта.

1. Максимален размер на заявените разходи за подпомагане и интензитет на финансовата помощ:
2. Максималният размер на финансовата помощ на всички заявления за подпомагане, подадени от един кандидат, не може да надхвърля определения гарантиран бюджет, съгласно Приложение № 3.
3. Максималният размер на заявените разходи за едно заявление за подпомагане, за дейност „Строителство, реконструкция и/или рехабилитация на линейна публична инфраструктура“ не може да надхвърля левовата равностойност на 1 000 000 евро.
4. Максималният размер на заявените разходи за едно заявление за подпомагане, за дейност „Площи за широко обществено ползване и спорт“ не може да надхвърля левовата равностойност на 100 000 евро.
5. Максималният размер на заявените разходи за едно заявление за подпомагане, за дейност „Сградна публична инфраструктура“ не може да надхвърля левовата равностойност на 500 000 евро.
6. Срок за изпълнение на одобрените заявления за подпомагане:

 Одобреното заявление за подпомагане се изпълнява в срок до 30.06.2029 г.

 Крайна дата на прием: 31.03.2025 г. 23:59 часа.

 За да може Община Рудозем да подаде проектните предложения е необходимо предоставяне на решение на Общински съвет – Рудозем за кандидатстване, както и решение на Общински съвет – Рудозем, че дейностите, включени в него, съответстват на приоритетите на Плана за интегрирано развитие на община Рудозем 2021-2027 г.

 С оглед на гореизложеното и на основание чл. 21, ал. 1, т. 23 и ал. 2 от Закона за местното самоуправление и местната администрация, предлагам на Общински съвет - Рудозем да приеме следното

**ПРОЕКТОРЕШЕНИЕ:**

1. Дава съгласие Община Рудозем да кандидатства за получаване на безвъзмездна финансова помощ по реда на Условията за кандидатстване по Интервенция „II.Г.6 - Инвестиции в основни услуги и дребни по мащаби инфраструктура в селските райони” от Стратегическия план за развитието на земеделието и селските райони на Република България за периода 2023 – 2027 г., със следното проектно предложение: **„Основен ремонт на ул. „Любен Каравелов“ в кв. „Възраждане“, гр. Рудозем“ и ул. „Снежанка“, с. Чепинци, община Рудозем“.**

2. Дейностите, включени в описаните в точка 1 проект, съответстват на 2 от приоритетите, посочени в “Таблица 29.ИНСТРУМЕНТИТЕ НА СТРАТЕГИЯТА НА ПИРО – РУДОЗЕМ 2021-2027” от Плана за интегрирано развитие на община Рудозем за периода 2021-2027, публикуван на електронната страница на общината, с адрес [https://www.rudozem.bg/subsection-80-strategicheski\_dokume.html/](https://www.rudozem.bg/), а именно:

|  |  |
| --- | --- |
|  | **ПРИОРИТЕТ 3:** „Опазване на природната и подобряване качествата на селищната среда в съответствие със съвременните урбанистични и екологични изисквания и отчитане на климатичните промени“ |
|  |  *Специфична цел 3.2. „Подобряване качествата на селищната среда“.* |
|  | **ПРИОРИТЕТ 4:** „Създаване на условия за по-добра свързаност и намаляване на териториалните диспропорции“ |
|  | *Специфична цел 4.1. „Подобряване на транспортната и цифрова свързаност, развитие на електронните услуги и достъпност“.* |

3. Възлага на кмета на община Рудозем да предприеме необходимите действия по подготовка и подаване на описаното в точка 1 проектно предложение за подпомагане в Система за електронни услуги (СЕУ), заедно с всички изискуеми документи, както и съвкупността от материални и нематериални активи и свързаните с тях разходи, заявени от кандидата и определени за допустими за финансиране по интервенцията от Стратегическия план.

СБ/

